Source: https://www.riigiteataja.ee/akt/409122017006
Timestamp: 2020-08-11 07:32:42+00:00
Document Index: 4117145

Matched Legal Cases: ['§ 5', '§ 8', '§ 9', '§ 10', '§ 11', '§ 22', '§ 63', '§ 5', '§ 88', '§ 8', '§ 9', '§ 10', '§ 11']

Elva Vallavalitsuse palgajuhend – Riigi Teataja
Elva Vallavalitsuse palgajuhend
Elva Vallavalitsuse palgajuhend - sisukord
§ 5 Põhipalk, palgagrupid ja põhipalga vahemik
§ 8 Lisatasu
§ 9 Hüvitised
§ 10 Palga ja töötasu maksmise aeg ja viis
§ 11 Varasemate määruste kehtetuks tunnistamine
RT IV, 09.12.2017, 6
Vastu võetud 27.11.2017 nr 2
Määrus kehtestatakse kohaliku omavalitsuse korralduse seaduse § 22 lõike 1 punkt 36 ning avaliku teenistuse seaduse § 63 lõike 2 alusel.
(1) Elva Vallavalitsuse (edaspidi vallavalitsus) palgajuhend (edaspidi palgajuhend) määrab kindlaks vallavalitsuse teenistujate töö tasustamise korralduse, tingimused ja tasu maksmise põhimõtted, et tagada õiglane ja arusaadav tasusüsteem.
1) vallavalitsus - Elva Vallavalitsus ametiasutusena;
2) teenistuja - Elva vallaga avalik-õiguslikus teenistus- ja usaldussuhtes olev ametnik või eraõiguslikus töösuhtes olev töötaja;
3) ametnik – isik, kes on Elva vallaga avalik-õiguslikus teenistus- ja usaldussuhtes ning on nimetatud vallavalitsuses ametikohale, millel teostatakse avalikku võimu;
4) töötaja – isik, kes on võetud vallavalitsuse töökohale, millel ei teostata avalikku võimu, vaid tehakse avaliku võimu teostamist toetavat tööd. Töötaja töötab töölepingu alusel.
5) palk – ametnikule tehtud töö eest makstav tasu, mis koosneb põhipalgast, muutuvpalgast, eritingimustes töötamise eest makstavatest lisatasudest ning asendustasust;
6) töötasu – töötajale tehtud töö eest makstav tasu, mis koosneb põhipalgast, muutuvpalgast, eritingimustes töötamise eest makstavatest lisatasudest ning asendustasust.
(2) Palgajuhendis käsitletakse vallavalitsuse struktuuriüksusena kantseleid ja osakondi.
(4) Tööaja arvestus toimub tööajaarvestuse tabeli alusel.
(5) Teenistujatele palga määramisel või töötasu kokkuleppimisel arvestatakse vallavalitsuse personalikulude eelarvet.
1) palgast/töötasust;
3) eritingimustes töötamise eest makstavatest lisatasudest (ületunnitöö, ööajal töötamise ja riigipühadel töötamise eest);
4) lisatasust puuduva teenistuja ülesannete täitmise eest.
§ 5. Põhipalk, palgagrupid ja põhipalga vahemik
(2) Ametniku põhipalga määrab käskkirjaga tema ametisse nimetamise õigust omav isik. Töötaja põhipalk lepitakse kokku töölepingus.
(3) Teenistuja põhipalga määramisel või kokkuleppimisel lähtutakse tema teenistuskohale vastavale palgagrupile kinnitatud põhipalga vahemikust.
(4) Vallavalitsuse teenistuskohad on jaotatud järgmistesse palgagruppidesse:
1) teenistujate I palgagrupp, kuhu kuuluvad nooremspetsialist ja teenindav töötaja;
2) teenistujate II palgagrupp, kuhu kuuluvad nooremspetsialist ja teenindav töötaja;
3) teenistujate III palgagrupp, kuhu kuuluvad keskastme- ja tippspetsialist;
4) teenistujate IV palgagrupp, kuhu kuuluvad juhid.
(5) Igale palgagrupile vastab põhipalga vahemik, mis määrab vastavasse palgagruppi kuuluvate teenistuskohtade põhipalga alam- ja ülemmäära.
1) teenistujate I palgagrupp Vabariigi Valitsuse poolt kehtestatud töötasu alammäär kuni 900 eurot;
2) teenistujate II palgagrupp 700– 1400 eurot;
3) teenistujate III palgagrupp 1000 – 1800 eurot;
4) teenistujate IV palgagrupp 1600 – 2400 eurot.
(6) Teenistuskohale vastav palgagrupp määratakse kindlaks vallavanema käskkirjaga.
(7) Üldjuhul määratakse ametnikule või lepitakse töötajaga katseajal kokku tema teenistuskohale planeeritud põhipalgast 10% madalam põhipalk.
(8) Põhipalga vahemiku muutmine ei too automaatselt kaasa individuaalsete palkade muutmist. Palga ja töötasu muudatused määratakse vallavanema käskkirjaga. Töötaja töölepingus vormistatakse vastav muudatus.
(1) Muutuvpalk on ametniku palga või töötaja töötasu ebaregulaarne osa, mida võib maksta tulemuspalgana, lisatasuna täiendavate teenistusülesannete täitmise eest või preemiana erakordsete teenistusalaste saavutuste eest. Muutuvpalka makstakse eelarvevahendite olemasolul.
(2) Tulemuspalka makstakse eelnevalt seatud eesmärkide silmapaistva saavutamise eest. Eesmärkide ja tulemuste loetelu, mille eest on võimalik maksta tulemuspalka ning soovitava tulemuse ja täitmise ajakava lepivad teenistuja ja vahetu juht kokku arengu- ja hindamisvestlusel ning see fikseeritakse teenistuja arengu- ja hindamisvestluste kokkuvõttes.
(3) Tulemuspalka ei määrata:
4) töölepingu seaduse § 88 lõike 3 kohase kirjaliku hoiatuse saanud töötajale aasta jooksul hoiatuse tegemisest;
5) vähem kui neljakuulise töötamise korral.
(4) Teenistujale võib erakordsete teenistusalaste saavutuste eest maksta preemiat. Preemia maksmise otsustab ja vormistatakse vallavanema käskkirjaga.
(5) Muutuvpalka võib kalendriaasta jooksul ametniku põhipalgale juurde maksta kuni 20% ametniku aastasest põhipalgast.
2) lisatasu ööajal töötamise eest;
(2) Eritingimustes töötamise eest makstakse lisatasu vastavalt avaliku teenistuse seadusele ja töölepingu seadusele.
§ 8. Lisatasu
(1) Lisatasu täiendavate teenistusülesannete täitmise eest määratakse ühekordse või tähtaegse lisatasuna. Täiendavateks teenistusülesanneteks loetakse ametijuhendis või õigusaktides fikseerimata ülesandeid, mis oluliselt suurendavad teenistuja töömahtu ja mida talle annab vahetu juht või mille täitmine toimub seaduse alusel.
(2) Lisatasu määratakse sõltuvalt lisaülesannete mahust ja iseloomust. Lisatasu maksmine otsustatakse ja vormistatakse üldjuhul enne lisaülesannete täitma asumist ametiasutuse juhi käskkirja või töölepinguga, milles fikseeritakse lisaülesanded, lisatasu suurus ja ajavahemik, mille jooksul ülesannet täidetakse.
(3) Teenistujale, kes täidab puuduva teenistuja ülesandeid osaliselt, olles vabastamata oma ülesannete täitmisest, võib maksta asendustasu, kui asendamine ei tulene teenistuja ametijuhendist või tingib võrreldes ametijuhendis ettenähtuga töökoormuse olulise suurenemise.
§ 9. Hüvitised
Teenistujatele makstakse hüvitist nägemisteravuse vähenemisega seotud vahendite ostmiseks. Hüvitise suurus määratakse vallavanema käskkirjaga ühtsetel alustel kõigile teenistujatele.
§ 10. Palga ja töötasu maksmise aeg ja viis
(1) Palka ja töötasu makstakse üks kord kuus järgmise kuu neljandal kuupäeval (palgapäev). Vallavalitsus kannab palga või töötasu teenistuja määratud pangakontole.
(2) Kui palgapäev langeb riigi- või rahvuspühale või puhkepäevale, makstakse palk ja töötasu välja sellele eelneval tööpäeval.
(3) Teenistujale väljastatakse tema nõudel elektrooniliselt teatis arvestatud tasude ja neist tehtud kinnipidamiste kohta.
§ 11. Varasemate määruste kehtetuks tunnistamine
Tunnistada kehtetuks Rannu Vallavolikogu 26.03.2013 määrus nr 52 „Rannu Vallavalitsuse palgajuhend“, Konguta Vallavolikogu 23.05.2013 määrus nr 42 „Konguta Vallavalitsuse palgajuhend“, Rõngu Vallavolikogu 18.12.2014 määrus nr 15 „Rõngu Vallavalitsuse palgajuhend“.
Määrus jõustub kolmandal päeval pärast avaldamist Riigi Teatajas ja rakendatakse alates 1. jaanuarist 2018.